#

**PANEVĖŽIO RAJONO SAVIVALDYBĖS MERAS**

**POTVARKIS**

**DĖL PANEVĖŽIO RAJONO UGDYMO ĮSTAIGŲ DARBUOTOJŲ VEIKSMŲ, ĮTARUS MOKINĮ VARTOJUS ARBA TURINT PSICHOAKTYVIŲ MEDŽIAGŲ, ORGANIZAVIMO TVARKOS APRAŠO PATVIRTINIMO**

2025 m. kovo 5 d. Nr. M-144
Panevėžys

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos švietimo įstatymo 58 straipsnio 2 dalies 3 punktu**,** Lietuvos Respublikos tabako, tabako gaminių ir su jais susijusių gaminių kontrolės įstatymo 16–1 straipsniu, 19 straipsnio 5 dalimi, Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu, patvirtintu Lietuvos Respublikos Vyriausybės 2002 m. balandžio 2 d. nutarimu Nr. 437 „Dėl vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašo patvirtinimo“, atsižvelgdamas į Narkotikų, tabako ir alkoholio kontrolės departamento metodines rekomendacijas, parengtas
2023 balandžio 13 d.:

 1. T v i r t i n u Panevėžio rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašą (pridedama).

 2. N u r o d a u šį potvarkį paskelbti Panevėžio rajono savivaldybės interneto svetainėje.

 3. P a v e d u:

 3.1. Panevėžio rajono savivaldybės administracijos Švietimo, kultūros ir sporto skyriaus vyriausiajai specialistei Irmai Vareikienei dokumentų valdymo sistemos (toliau – DVS) priemonėmis supažindinti su šiuo potvarkiu Panevėžio rajono savivaldybės mokyklų vadovus;

 3.2. Panevėžio rajono savivaldybės ugdymo įstaigų vadovams su šiuo potvarkiu supažindinti mokytojus, klasių bei papildomojo ugdymo vadovus, auklėtojus, mokinius ir jų tėvus.

 Šis potvarkis gali būti skundžiamas Lietuvos Respublikos administracinių bylų teisenos įstatymo tvarka.

Savivaldybės meras Antanas Pocius

PATVIRTINTA

Panevėžio rajono savivaldybės mero
2025 m. kovo 5 d. potvarkiu Nr. M-144

**PANEVĖŽIO RAJONO UGDYMO ĮSTAIGŲ DARBUOTOJŲ VEIKSMŲ, ĮTARUS**

**MOKINĮ VARTOJUS ARBA TURINT PSICHOAKTYVIŲ MEDŽIAGŲ, ORGANIZAVIMO TVARKOS APRAŠAS**

 **I. BENDROSIOS NUOSTATOS**

1. Panevėžio rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašas (toliau – Aprašas) reglamentuoja Ugdymo įstaigos darbuotojų veiksmus, įtarus mokinį vartojus arba turint psichoaktyvių medžiagų.
2. Mokinių, vartojančių ar turinčių psichiką veikiančių medžiagų, nustatymo tikslas – siekti kuo anksčiau nustatyti ir motyvuoti mokinius atsisakyti žalingų įpročių, laiku suteikti Ankstyvosios intervencijos programą ir kitas pagalbos priemones mokiniui ir šeimai, užkirsti kelią alkoholio, tabako ir (ar) kitų psichiką veikiančių medžiagų neteisėtam vartojimui.
3. Aprašas parengtas vadovaujantis Lietuvos Respublikos sveikatos apsaugos ministro 2005 m. gruodžio 30 d. įsakymu Nr. V-1035/ISAK-2680 „Dėl Sveikatos priežiūros mokykloje tvarkos aprašo patvirtinimo“, Lietuvos Respublikos Vyriausybės 2002 m. balandžio 2 d. nutarimu Nr. 437 „Dėl vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašo patvirtinimo“, Lietuvos Respublikos sveikatos apsaugos ministro 2011 m. rugsėjo 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“.
4. Apraše naudojamos sąvokos ir apibrėžimai:
	1. **Psichoaktyvios arba psichiką veikiančios medžiagos** – psichoaktyvios medžiagos, sukeliančios psichikos ir elgesio sutrikimus, kurie klasifikuojami pagal Tarptautinės statistinės ligų ir susijusių sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM). Psichoaktyvių medžiagų samprata apima ne tik narkotikus, veikiančius psichiką, bet ir alkoholį, nikotiną, kofeiną bei lakiąsias medžiagas.
	2. **Psichoaktyvių medžiagų vartojimo prevencija** – ugdyti asmenį, motyvuotą sveikai gyventi, nevartoti alkoholio, tabako ir kitų psichiką veikiančių medžiagų.
	3. **Medicininė apžiūra** – specialių žinių ir reikiamą kvalifikaciją turinčių visų rūšių asmens sveikatos priežiūros įstaigų asmens sveikatos priežiūros specialistų, kuriems Lietuvos Respublikos teisės aktų nustatyta tvarka suteikta teisė atlikti medicininę apžiūrą, atliekami veiksmai, kuriais nustatoma, ar mokinys vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, apsinuodijęs jomis.
	4. **Apsvaigimas** – asmens psichikos būsena ar elgesio sutrikdymas, kuriuos sukelia pavartotos psichiką veikiančios medžiagos (narkotinės priemonės, psichotropinės ir kitos svaigiosios medžiagos).
	5. **Apsinuodijimas** – iš išorės į organizmą patekusių nuodų sukelta patologinė būklė, kurios metu išryškėja tam tikri sveikatos sutrikimai (bendras silpnumas, galvos svaigimas, pykinimas ar vėmimas).
	6. **Ankstyvoji intervencija** – psichologinės, socialinės pedagoginės pagalbos priemonės, taikomos vaikams po to, kai nustatoma, kad jie vartoja psichiką veikiančias medžiagas, skirtos skatinti nevartoti šių medžiagų.
	7. **Ankstyvosios intervencijos programa** – tai planingų ir sistemingų priemonių visuma, skirta rizikingos elgsenos nepilnamečiams asmenims nuo 14 metų, kurie eksperimentuoja ar nereguliariai vartoja psichoaktyviąsias medžiagas (išskyrus tabaką), bet nėra nuo jų priklausomi.
	8. **Mokinys** – asmuo, kuris mokosi.
	9. **Tėvai (globėjai, rūpintojai)** – mokinio atstovai pagal įstatymą, t. y. vaiko tėvai, vaiką įvaikinus – įtėviai, nustačius globą ar rūpybą – globėjai ar rūpintojai, įstatymų nustatytais atvejais – valstybinė vaiko teisių apsaugos institucija.
	10. **Ugdymo įstaiga** – Panevėžio rajono savivaldybės ugdymo įstaiga.
	11. **Ugdymo įstaigos darbuotojas** – Ugdymo įstaigoje dirbantys pedagogai, administracijos ir kiti darbuotojai.

**II SKYRIUS**

**UGDYMO ĮSTAIGOS DARBUOTOJŲ VEIKSMAI, ĮTARUS MOKINĮ VARTOJUS PSICHOAKTYVIAS MEDŽIAGAS**

1. Ugdymo įstaigos teritorijoje griežtai draudžiama vartoti ir platinti alkoholį, tabako gaminius ir kitas psichiką veikiančias medžiagas.
2. Ugdymo įstaigos darbuotojai, įtarę, kad mokinys Ugdymo įstaigos teritorijoje vartoja psichoaktyvias medžiagas ar yra apsvaigęs nuo šių medžiagų, nedelsdami informuoja apie tai Ugdymo įstaigos vadovą ar jo įgaliotus asmenis, taip pat visuomenės sveikatos specialistą, vykdantį sveikatos priežiūrą ugdymo įstaigoje (toliau – VSS) jo darbo metu (1 priedas).
3. Ugdymo įstaigos vadovas ar jo įgalioti asmenys, esant šio Aprašo 6 punkte nurodytoms aplinkybėms, nedelsiant informuoja mokinio tėvus (globėjus, rūpintojus):
	1. apie įtarimą, kad mokinys galimai vartoja psichoaktyvias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;
	2. apie asmens sveikatos priežiūros įstaigas (toliau – ASPĮ), kuriose galima nustatyti, ar mokinys vartoja psichoaktyvias medžiagas, yra apsvaigęs nuo šių medžiagų, apsinuodijęs jomis, paskirti tikslingą gydymą;
	3. apie institucijas, įstaigas, organizacijas, teikiančias psichologinę, socialinę, teisinę ar kitą pagalbą. Taip pat apie šią pagalbą teikiančias įstaigas, organizacijas informuojamas ir mokinys;
	4. nedelsiant kviečia atvykti į Ugdymo įstaigą pokalbiui ir pasiimti mokinį, apsvaigusį nuo psichoaktyvių medžiagų.
4. Ugdymo įstaigos darbuotojai, įtarę, kad mokinys Ugdymo įstaigos teritorijoje yra apsinuodijęs psichoaktyviomis medžiagomis ir jo sveikatai ar gyvybei gresia pavojus, nedelsiant apie tai informuoja Ugdymo įstaigos vadovą ar jo įgaliotus asmenis, VSS jo darbo metu.
5. Esant šio Aprašo 8 punkte nurodytai aplinkybei:
	1. nedelsiant teikiama pirmoji pagalba vadovaujantis Ugdymo įstaigos Pirmosios pagalbos organizavimo tvarka;
	2. jeigu mokiniui reikalinga skubi medicinos pagalba, kviečiama greitoji medicinos pagalba;
	3. mokinį vežant į ASPĮ, jį lydi Ugdymo įstaigos administracijos atstovas ar jų paskirtas asmuo ir lieka su nukentėjusiuoju, kol atvyks telefonu informuoti tėvai (globėjai, rūpintojai) arba jų įgaliotas asmuo;
	4. Ugdymo įstaigos vadovas ar jo įgalioti asmenys nedelsiant informuoja apie mokinio apsinuodijimą psichoaktyviomis medžiagomis mokinio tėvus (globėjus, rūpintojus), teritorinės policijos įstaigą ir (ar) Vaiko teisių apsaugos ir įvaikinimo tarnybą (toliau – VTAĮT) pagal mokinio gyvenamąją vietą.
6. Esant šio Aprašo 8 punkte nurodytai aplinkybei arba per kalendorinius metus antrą kartą pasikartojus Aprašo 6 punkte nurodytai aplinkybei mokinio, vartojančio psichoaktyvias medžiagas ir (ar) jų turinčio, elgesys aptariamas Ugdymo įstaigos Vaiko gerovės komisijos (toliau – VGK) posėdyje dalyvaujant klasės/grupės mokytojui, mokiniui ir jo tėvams (globėjams, rūpintojams) bei kitiems kviestiniams mokinio gerove suinteresuotiems asmenims.
7. Ugdymo įstaigos VGK posėdyje numatomi tolimesni mokinio elgesio korekcijos veiksmai ir kita pagalba (sudaromas pagalbos planas).
8. Esant pagrįstiems įtarimams ar faktams, kad mokinys ne kartą vartojo psichoaktyvias medžiagas, vaiko tėvai (globėjai, rūpintojai) informuojami apie galimybę mokiniui dalyvauti Ankstyvosios intervencijos programoje.
9. Tėvams (globėjams, rūpintojams) sutikus, kad mokinys dalyvautų Ankstyvosios intervencijos programoje, jie nukreipiami į Panevėžio rajono savivaldybės visuomenės sveikatos biurą, vykdantį šią programą. Atsisakius dalyvauti Ankstyvosios intervencijos programoje, organizuojamas Ugdymo įstaigos VGK posėdis, kuriame priimamas sprendimas dėl kreipimosi į tarpinstitucinio bendradarbiavimo koordinatorių dėl minimalios priežiūros skyrimo.
10. Jei vaiko tėvai (globėjai, rūpintojai) piktybiškai atsisako dalyvauti mokinio Ugdymo įstaigos VGK posėdžiuose, raštu informuojamas tarpinstitucinio bendradarbiavimo koordinatorius.

**III SKYRIUS**

**MOKINIO DAIKTŲ PATIKRINIMAS**

1. Ugdymo įstaigos darbuotojas, kilus pagrįstiems įtarimams, kad mokinys gali turėti draudžiamų psichoaktyvių medžiagų, nedelsdamas apie tai informuoja Ugdymo įstaigos socialinį pedagogą, vadovą ar jo įgaliotus asmenis (2 priedas).
2. Ugdymo įstaigos vadovas ar jo įgaliotas atstovas (asmuo) turi teisę prašyti mokinio parodyti jo asmeninius daiktus. Mokinio daiktai negali būti tikrinami negavus jo sutikimo ir (ar) jam nedalyvaujant.
3. Jeigu mokinys sutinka parodyti savo asmeninius daiktus, parodymo metu turi dalyvauti mažiausiai du Ugdymo įstaigos darbuotojai, vienas iš jų – socialinis pedagogas, vadovo pavaduotojas ar jo įgaliotas atstovas.
4. Paaiškėjus, kad mokinys turi psichoaktyvių medžiagų, apie tai nedelsiant informuojami mokinio tėvai (globėjai, rūpintojai) arba bent vienas iš jų ir, jei būtina, teritorinė policijos įstaiga. Paimamas draudžiamas turėti daiktas ir pildomas draudžiamų turėti daiktų paėmimo aktas (3 priedas), mokinys užpildo paaiškinimą (5 priedas)
5. Jei mokinys nesutinka parodyti daiktų, apie įtarimus dėl draudžiamų psichoaktyvių medžiagų turėjimo nedelsiant informuojami mokinio tėvai (globėjai, rūpintojai) ir jie kviečiami atvykti į Ugdymo įstaigą.
6. Jiems nesutikus atvykti ir (ar) neatvykus nustatytu laiku (ir jeigu būtina), apie įtarimus dėl draudžiamų psichiką veikiančių medžiagų turėjimo nedelsiant informuojama teritorinė policijos įstaiga.
7. Kol atvyks dėl mokinio daiktų patikrinimo iškviesti asmenys ir institucijos, mokinys turi būti prižiūrimas socialinio pedagogo, Ugdymo įstaigos vadovo ar jo įgalioto asmens.
8. Ugdymo įstaiga paimtą draudžiamą daiktą, draudžiamų turėti daiktų paėmimo aktą ir mokinio paaiškinimą pateikia teritorinei policijos įstaigai (4 priedas).

**IV SKYRIUS**

**BAIGIAMOSIOS NUOSTATOS**

1. Ugdymo įstaigos vadovas užtikrina, kad būtų įgyvendinama narkotinių, psichotropinių, kitų psichiką veikiančių medžiagų vartojimo prevencija, ankstyvoji intervencija, plėtojamas tarpusavio bendradarbiavimas su vaiko teisių apsaugos tarnybomis, teisėsaugos, sveikatos priežiūros ir reabilitacijos įstaigomis.
2. Ugdymo įstaigos vadovas pasirašytinai supažindina tėvus (globėjus, rūpintojus) su mokinio daiktų patikrinimo tvarka (6 priedas).
3. Tėvai (globėjai, rūpintojai) atsako už mokinio vartojimą ir (ar) turėjimą psichoaktyvių medžiagų pagal Lietuvos Respublikos nustatytą tvarką.
4. Informacija apie mokinius, vartojančius psichoaktyvias medžiagas, turinčius priklausomybę nuo jų, disponuojama tiek, kiek reikalinga mokinio teisei būti sveikam užtikrinti, tačiau nepažeidžiant jo teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.

–––––––––––––––

Panevėžio rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašo

1 priedas

**SITUACIJOS VALDYMO ALGORITMAS, KAI MOKINYS APSVAIGĘS AR APSINUODIJĘS PSICHOAKTYVIOSIOMIS MEDŽIAGOMIS MOKYKLOJE**

|  |  |  |
| --- | --- | --- |
| Ugdymo įstaigos darbuotojui įtarus, kad mokinys ugdymo įstaigos teritorijoje yra apsinuodijęs psichoaktyviosiomis medžiagomis ir jo sveikatai ar gyvybei gresia pavojus | Nedelsiant mokiniui teikiama pirmoji medicininė pagalba, vadovaujantis ugdymo įstaigos pirmosios pagalbos organizavimo tvarka. | Jei reikalinga skubi medicininė pagalba, kviečiama greitoji medicinos pagalba. |
| Nedelsiant informuoja apie tai ugdymo įstaigos vadovą ar jo įgaliotą asmenį bei visuomenės sveikatos specialistą, vykdantį sveikatos priežiūrą ugdymo įstaigoje. |  |
| Ugdymo įstaigos vadovas ar jo įgaliotas asmuo | Telefonu skubiai apie tai informuoja mokinio tėvus (globėjus, rūpintojus). |  |
| Mokinį vežant į asmens sveikatos priežiūros įstaigą, jį lydi ugdymo įstaigos administracijos atstovas ar jo paskirtas asmuo ir lieka su nukentėjusiuoju, kol atvyks telefonu informuoti mokinio tėvai (globėjai, rūpintojai) arba jų įgaliotas asmuo. | Nepavykus susisiekti su vaiko tėvais (globėjais, rūpintojais), informuoti Vaiko teisių apsaugos ir įvaikinimo tarnybą pagal mokinio gyvenamąją vietą. |
| Nedelsiant, bet ne vėliau kaip per 24 val., informuoja apie mokinio apsinuodijimą psichiką veikiančiomis medžiagomis teritorinės policijos įstaigą, Vaiko teisių apsaugos ir įvaikinimo tarnybą pagal mokinio gyvenamąją vietą ir Švietimo, kultūros ir sporto skyrių. |  |
| Organizuoja tolesnę pagalbą mokiniui ir jo tėvams (globėjams, rūpintojams) bei visai ugdymo įstaigos bendruomenei.Sustiprina prevencinę veiklą ugdymo įstaigoje: organizuoja prevencines veiklas ir pokalbius atskirose klasėse ir tarp ugdymo įstaigos darbuotojų;parengia informaciją ir informuoja mokinių tėvus (globėjus, rūpintojus) per įstaigos naudojamą elektroninį dienyną pakartotinai apie draudžiamų daiktų turėjimą ugdymo įstaigos teritorijoje ir pasekmes. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Panevėžio rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašo

2 priedas

**SITUACIJOS VALDYMO ALGORITMAS, KAI MOKINYS TURI SU SAVIMI CIGAREČIŲ, ELEKTRONINIŲ CIGAREČIŲ IR ELEKTRONINIŲ CIGAREČIŲ PILDYKLIŲ ARBA (IR) RŪKO CIGARETES, ELEKTRONINES CIGARETES UGDYMO ĮSTAIGOS TERITORIJOJE**

|  |  |  |
| --- | --- | --- |
| Ugdymo įstaigos darbuotojuipastebėjus, kad mokinysugdymo įstaigos teritorijoje turi psichoaktyvių medžiagų ar jų pildyklių arba rūko ugdymo įstaigos teritorijoje | Nedelsiant informuoja apie tai ugdymo įstaigos vadovą ar jo įgaliotą asmenį. |  |
| Ugdymo įstaigos vadovas ar jo įgaliotas asmuo | Ugdymo įstaigos vadovas ar jo įgaliotas asmuo nedelsiant kartu su pagalbos mokiniui specialistu inicijuoja pokalbį su mokiniu. |  |
| Pokalbio metu mokiniui sutikus patikrinti jo daiktus ir neradus draudžiamų psichiką veikiančių medžiagų:  | informacija užfiksuojama laisvos formos dokumente; |
| raštu informuoja mokinio tėvus (globėjus, rūpintojus) apie vykusį pokalbį su mokiniu ir draudžiamų psichiką veikiančių medžiagų neturėjimą. |
| Pokalbio metu išsiaiškinus, kad mokinys turi psichoaktyvių medžiagų ir (ar) jų pildyklių bei mokiniui sutikus parodyti daiktus (vadovaujantis mokymo sutartimi) ir radus draudžiamų psichiką veikiančių medžiagų: | paima turimas draudžiamas psichiką veikiančias medžiagas ir tai įformina laisvos formos dokumente; |
| kviečia mokinio tėvus (globėjus, rūpintojus) į ugdymo įstaigą; |
| pokalbyje su mokiniu, jo tėvais (globėjais, rūpintojais) ir socialiniu pedagogu informuoja apie sutarties, mokinio elgesio taisyklių pažeidimą, taikomas drausmines priemones ir paaiškina, kad surinkta informacija bei draudžiamos psichiką veikiančios medžiagos perduodamos teritorinei policijos įstaigai; |
| parengia pranešimą apie įvykį, prideda paimtas iš mokinio draudžiamas psichiką veikiančias medžiagas ir kitus įrodymus bei perduoda teritorinei policijos įstaigai; |
| inicijuoja ugdymo įstaigos Vaiko gerovės komisijos posėdį ar pasitarimą dėl klausimo svarstymo (ugdymo įstaigos vadovo sprendimu); |
| kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo ar įstaigos vadovo, ar jo įgalioto atstovo. |
| Pokalbio metu mokiniui nesutikus parodyti daiktų: | informacija užfiksuojama laisvos formos dokumente; |
| į ugdymo įstaigą kviečiami mokinio tėvai (globėjai, rūpintojai); |
| į ugdymo įstaigą atvykus mokinio tėvams (globėjams, rūpintojams), atliekamas mokinio asmeninių daiktų patikrinimas, dalyvaujant dviem pedagoginiams darbuotojams ir mokinio tėvams (globėjams, rūpintojams);  |
| pokalbio su mokiniu, jo tėvais (globėjais, rūpintojais) ir socialiniu pedagogu metu radus draudžiamų psichiką veikiančių medžiagų, informuojama apie sutarties, mokinio elgesio taisyklių pažeidimą, taikomas drausmines priemones ir paaiškina, kad surinkta informacija bei draudžiami daiktai perduodami policijos komisariatui; |
| radus draudžiamų psichiką veikiančių medžiagų parengia pranešimą apie įvykį, prideda paimtus iš mokinio draudžiamus daiktus ir kitus įrodymus bei perduoda teritorinei policijos įstaigai; |
| kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo ar įstaigos vadovo, ar jo įgalioto atstovo. |
| Mokinio tėvams, (globėjams, rūpintojams) nesutikus atvykti į ugdymo įstaigą ir (ar) neatvykus nustatytu laiku: | apie įtarimus dėl draudžiamų psichiką veikiančių medžiagų turėjimo nedelsiant informuojama teritorinė policijos įstaiga; |
| kol atvyks dėl mokinio daiktų patikrinimo iškviesti asmenys, mokinys turi būti prižiūrimas socialinio pedagogo ar įstaigos vadovo, ar jo įgalioto atstovo. |

 \_\_\_\_\_\_\_\_\_\_\_\_\_\_\_\_\_\_\_\_\_

Panevėžio rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašo

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ugdymo įstaigos pavadinimas)

**DRAUDŽIAMŲ TURĖTI DAIKTŲ PAĖMIMO AKTAS**

\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė)

Vadovaudamasis (-si) 2012 m. rugpjūčio 28 d. Lietuvos Respublikos švietimo ir mokslo ministro įsakymo Nr. V-1268 „Dėl pritarimo rekomendacijoms dėl poveikio priemonių taikymo netinkamai besielgiantiems mokiniams“ rekomendacijomis, dalyvaujant ugdymo įstaigos atstovams ar, esant poreikiui, mokinio (-ės) tėvams (globėjams, rūpintojams):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ugdymo įstaigos atstovo pareigos, vardas, pavardė)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ugdymo įstaigos atstovo pareigos, vardas, pavardė)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( mokinio tėvas, mama, globėjas, vardas, pavardė)

paėmiau iš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mokinio duomenys (vardas, pavardė, gimimo metai)

šį (-iuos) draudžiamą (-us) turėti daiktą (-us) (išvardyti, kokie daiktai paimti, pažymint jų išskirtinius požymius: (daikto spalvą, modelį, numerį, akivaizdžius nusidėvėjimo požymius ir t. t.):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su paėmimo aktu susipažinau: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mokinio parašas, vardo raidė, pavardė)

Dalyvaujantieji: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ugdymo įstaigos atstovo parašas, vardo raidė, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ugdymo įstaigos atstovo parašas, vardo raidė, pavardė)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mokinio tėvo, mamos, globėjo parašas, vardo raidė, pavardė)

Daiktus paėmė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (draudžiamą turėti daiktą paėmusio asmens parašas, vardo raidė, pavardė)

Panevėžio rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašo

4 priedas

(ugdymo įstaigos firminis blankas )

Panevėžio apskrities vyriausiojo policijos komisariato Nr.

Panevėžio miesto ir rajono policijos komisariatui

 **DĖL DRAUDŽIAMŲ DAIKTŲ UGDYMO ĮSTAIGOJE**

Informuojame, kad m. d., apie val. pastebėjo,

 (nurodyti pilną įvykio datą, laiką ) ( nurodyti kas pastebėjo)

kad klasės mokinys (-ė) su savimi turi draudžiamą (-ų) turėti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodyti kurios klasės mokinys , jo/ jos vardą ir pavardę) (nurodyti draudžiamą (-us) turėti daiktą (-us))

Ugdymo įstaigoje daiktą (-ų) , Ugdymo įstaigos

 (nurodyti kokį draudžiamą (-us) daiktą (-us), jei tai el. cigaretė ar kt. tabako gaminys, nurodyti jį rūkė ar ne)

administracinėse patalpose mokinys (-ė) jį savanoriškai pateikė

 (nurodyti tikslią vietą) (vardas, pavardė)

 .

 (nurodyti kam)

 Apie tai telefonu informuotas vienas iš mokinio (-ės) tėvų (globėjų) .

 (nurodyti vardą, pavardę ir tel. Nr.)

PRIDEDAMA:

1. Draudžiamų turėti daiktų paėmimo aktas,1 lapas;

2. Paaiškinimas, 1 lapas.

Direktorius (-ė)

 (parašas) (Vardas, pavardė)

Panevėžio rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašo

5 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Moksleivio vardas, pavardė, gimimo data)

 direktoriui (-ei)

**P A A I Š K I N I M A S**

**DĖL DRAUDŽIAMO TURĖTI UGDYMO ĮSTAIGOJE DAIKTO**

 (data)

 (vieta)

 Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 20 m. d.

 (mokinio vardas, pavardė) (nurodyti galimo draudžiamo daikto turėjimo laiką)

 , esančioje , turėjau

(ugdymo įstaigos pavadinimas) (ugdymo įstaigos adresas)

draudžiamą (-ų) turėti daiktą (-ų) .

  (nurodyti, kokį (-us) daiktą (-us), ar vartojo, naudojo ir kaip, jei taip)

Šį (-uos) daiktą (-us), t. y. , įsigijau 20 m. d. iš

 (nurodyti) (nurodyti įsigijimo datą)

 .

 (nurodyti asmens, iš kurio įsigijo, vardą, pavardę, jei yra ugdymo įstaigos mokinys, kurios klasės, jei žino, ir telefono numerį)

Kad draudžiama šį (-uos) daiktą (-us) turėti ugdymo įstaigoje , kad turėjau ir (ar)

 (įrašyti „žinojau“ arba „nežinojau“)

naudojau .

 (įrašyti „gailiuosi“ arba „nesigailiu)

(mokinio vardas, pavardė) (mokinio parašas)

 Panevėžio rajono ugdymo įstaigų darbuotojų

 veiksmų, įtarus mokinį vartojus arba turint

 psichoaktyvių medžiagų, organizavimo

 tvarkos aprašo

6 priedas

**SUTIKIMAS**

**DĖL MOKINIO DAIKTŲ PATIKRINIMO**

1. Sutinku, kad, kilus įtarimams, jog \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuris mokosi \_\_\_\_\_ kl.

 (mokinio vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ galimai turi draudžiamų psichoaktyviųjų medžiagų, ugdymo

 (ugdymo įstaiga)

įstaigos darbuotojas nedelsiant apie tai informuotų tėvus (globėjus, rūpintojus) ir mokyklos direktoriaus įgaliotą asmenį. Mokyklos vadovas ar įgaliotas asmuo turi teisę prašyti mokinio parodyti jo asmeninius daiktus.

2. Sutinku, kad daiktų patikrinimo metu dalyvautų mažiausiai du ugdymo įstaigos darbuotojai – vadovo įgalioti atstovai.

3. Sutinku, kad ugdymo įstaigos darbuotojui įtarus, jog mokinys ugdymo įstaigos teritorijoje yra apsvaigęs/apsinuodijęs psichoaktyviosiomis medžiagomis ir jo sveikatai ar gyvybei gresia pavojus, nedelsiant mokiniui būtų teikiama pirmoji medicininė pagalba, vadovaujantis ugdymo įstaigos pirmosios medicininės pagalbos organizavimo tvarka.

(parašas) (vardas, pavardė)